CELEX: 62015FA0094
Language: hu
Date: 2016-04-11 00:00:00
Title: F-94/15. sz. ügy: A Közszolgálati Törvényszék (második tanács) 2016. április 11-i ítélete – Wolff kontra EKSZ (Közszolgálat — Az EKSZ személyi állománya — Személyzeti bizottság — A személyzeti bizottság tagjainak megválasztása — Érvényesség — A személyzeti szabályzat II. melléklete 1. cikkének (5) bekezdése — Az EKSZ választási szabályzata — A választás első fordulója — A határozatképesség hiánya — A szavazás időtartamának meghosszabbítása — A szavazás időtartamának további meghosszabbítása — A választás második fordulója megszervezésének hiánya — Jogellenesség)

30.5.2016   
            
            
               HU
            
            
               Az Európai Unió Hivatalos Lapja
            
            
               C 191/49
            
         A Közszolgálati Törvényszék (második tanács) 2016. április 11-i ítélete – Wolff kontra EKSZ
   (F-94/15. sz. ügy) (1)
   
   ((Közszolgálat - Az EKSZ személyi állománya - Személyzeti bizottság - A személyzeti bizottság tagjainak megválasztása - Érvényesség - A személyzeti szabályzat II. melléklete 1. cikkének (5) bekezdése - Az EKSZ választási szabályzata - A választás első fordulója - A határozatképesség hiánya - A szavazás időtartamának meghosszabbítása - A szavazás időtartamának további meghosszabbítása - A választás második fordulója megszervezésének hiánya - Jogellenesség))
   (2016/C 191/71)
   Az eljárás nyelve: francia
   
      Felek
   
   
      Felperes: Oren Wolff (képviselők: S. Orlandi és T. Martin ügyvédek)
   
      Alperes: Európai Külügyi Szolgálat (képviselők: kezdetben M. Silva és S. Marquardt meghatalmazottak, később G.-J. van Hegelsom, S. Marquardt és E. Chaboureau meghatalmazottak, végül G.-J. van Hegelsom, S. Marquardt és E. Chaboureau meghatalmazottak, M. Troncoso Ferrer, F.-M. Hislaire és S. Moya Izquierdo ügyvédek)
   
      Az ügy tárgya
   
   Az EKSZ személyzeti bizottsága megválasztásának felperes általi vitatását elutasító határozat megsemmisítése iránti kérelem.
   
      Az ítélet rendelkező része
   
   
               1)
            
            
               A Közszolgálati Törvényszék megsemmisíti azon 2015. április 23-i határozatot, amelyben az Európai Külügyi Szolgálat elutasította Oren Wolff arra irányuló kérelmét, hogy érvénytelenítsék a személyzeti bizottság tagjai megválasztásának eredményeit.
            
         
               2)
            
            
               Az Európai Külügyi Szolgálat maga viseli saját költségeit és köteles viselni az O. Wolff részéről felmerült költségeket.
            
         
      (1)  HL C 294., 2015.9.7., 83. o.